112 
ORCHIDEAE. 
i. CRYPTOSTYLIS arachnites ENDL. 
C. labello inappendiculato oblongo acuminato papilloso-velutino; foliis ellipticis v. 
oblongo-lanceolatis supra obscure viridibus subvariegatis subtus glaucis; spica elon- 
gata laxiflora. — C. arachnites Endl. (haud Lindl.) Gen. Pl. 216. Hassk. Cat. Bog. 
48. 1. — Zosterostylis arachnites Bl. Bydr. 419. fig. XXX11. Lindl. Gen. et Sp. 
Orcli. 446.1. — Angrek bododjangan Sund. 
Habit. In sylvis altioribus montium Javae occidentalis. Foliorum, spicarum, bractearum quoque magnitudine admodum varia¬ 
bilis est haec herba. Itaque adhuc dubito, utrum varietas ejus an Species ab ea diversa sit habenda herba javanica, 
quam in diario suo nomine Malaxis filiformis notavit Reinwardt V. Cl. Hanc ego quidem nonnisi ex imagine a pictore 
Th. Bik ex natura expressa et in tabula nostra 45 Fig. 3 descripta novi, quae a nostra valde satis insignitur maxime 
foliis breviter petiolatis nervoso-striatis nullo variegationis vestigio, et simul herbam refert omnino minorem. At vel sic 
tamen diligentiore examine explorandum est, num Species peculiaris, an forma tantum C. arachnitis sit. 
Descr. Herba terrestris, caudice brevissimo, subterraneo, ad exortum foliorum et scapi squamis 
marcescentibus gilvis cincto; radice fibris fasciculatis crassis simplicibus filiformibus car¬ 
nosis rufescenti-tomentosis conformata. Folia duo v. tria, rarius plura, erecta, plerumque 
longe petiolata, 5 t— 8 poli, longa, 1|—5| poli, lata, utrinque acuminata v. in basi carinata 
abrupte angustata, herbacea, planiuscula , utrinque nitida, discolora , supra obscure viridia, 
nervosa, striata, plerumque transverse obscurius variegata, infra glauca, costa valde pro¬ 
tuberante paucisque nervis lateralibus; petioli semiteretes, supra canaliculati, carnosi, vi¬ 
rentes, striolis obscuris aspersi. Scapus 1—2 ped., erectus, purpurascenti-striolatus, inferne 
teres, supra basin binis ternisve vaginis distantibus tubulosis arctis sursum in acumen 
productis membranaceis instructus, superne ad rhacliin angulatam 5—10 poli, longam laxe 
spicatus. Flores erecti, alterni, vagi, mediocres, aranearum quodammodo formam aemulan¬ 
tes. Phylla perigonii lineari-subulata, membranacea, flavo-virentia, in alabastro plana label¬ 
loque appressa, in flore aperto radiato-divergentia, flaccida, margine involuta, ita ut cana¬ 
liculata appareant, lateralia duo et interiora nonnihil curvata, exteriora tria aequalia, 
internis duplo majora. Labellum magnum, phyllis crassius, posticum , sessile, absque processu 
et articulatione gynostemio imo adnatum idque amplectens, basi in sacculum ventricosum 
medio carinatum excavatum; limbus ascendens, oblongo-lanceolatus, acuminatus, convexius- 
culus papillulis crebris subvelutinis, ex flavido purpurascens et sub apicem subincurvum 
purpureo-maculatus. Gynostemium brevissimum, vix conspicuum, in labelli basi saccata 
latens, crassiusculum, in latere anteriore labello adverso oblique truncatum, apice rostello 
bidentato apiculatum, in latere dorsali paulo supra basin in margine androclinii lato-exca- 
vati calloso-crenulatum. Anthera intramarginalis, ovoidea, mucronata, in dorso papillulis 
obsessa, intus loculis binis parallelis membranaceis longitudinaliter apertis. Pollinia 4, per 
paria connexa , compressa, oblonga, flava, interna minora, absque caudicula ope retinaculi 
globosi brunnei mollis in fila elastica extensibilis inter dentes rostelli affixa, sicco-pulverea. 
Stigma magnum, in facie anteriore partem truncatam occupans, convexum, verrucosum, 
margine deorsum prominens. Ovarium sessile, fusiforme, deorsum attenuatum, sexcostatum, 
non tortum, bractea lanceolata membranacea appressa vegeto-persistente fultum. Capsula 
brevissime pedicellata, fusiformis, costata, fenestrata, perigonio exarido flaccido coronata. 
EXPLICATIO FIGURARUM. 
45. Fig. 2. Cryptoslylis amclmites Endl. florens, magn. nat.; reliquis partibus analysios omnibus plus minus auct. 
1. Flos cum bractea. 2. Labellum a latere. 3. Gynostemium cum anthera nonnihil retracta, a latere, — 4. An¬ 
thera a latere interiore. 5. Pollinia cum retinaculo. — 6. Granula pulverea, quibus pollinia constant. 
Fig. 2. Cryptostylis filiformis Bl., secundum imaginem Th. Bik, a Reinwardt V. Cl. nomine Malaxis filiformis in- 
scriptam, magn. nat. 
